302 Prudencia

Secundum Philosophum, 6, *Ethicorum*, prudencia est recta ratio agibilium. Iccirco secundum quod dicit Salomon, Prou. 9[:10]: *Scientia sanctorum prudentia* est. Nam scientias /f. 95ra/ magis ordinatur ad actionem quam ad cognicionem. Ideo dicitur Prou. 2[:11-12]: *Prudentia servabit te*: *ne eruaris a via mala*. Et quamuis sapientia sit virtus nobilior, tamen prudentia est magis necessaria viatori, quia ipsa est huius via directiua. Iccirco Christus, Matt. 10[:16], dixit suis discipulis, *Estote prudentes sicut serpentes*. Et 1 Pet. 4[:7]: *Estote prudentes, et vigilate in orationibus*. Et Prou. 15[:21]: *Vir prudens dirigit gressus suos*. Sed qualiter hoc fiat docet Seneca in libello suo, etc.

Sicut inferius capitulo [332] Sapientia versus finem.

Sed ista prudencia non debet esse nimia, sicut docet Seneca, vbi supra, prudencia immoderata callidum facit inimicum commentatorem culparum et cunctis vno nomine malus homo vocetur, sed perfecta prudencia nec obtusum aliud habet, nec versutum.

¶ Est autem hic notandum quod triplex est prudencia serpentis in bono quam nos conuenit emulari et innitari.

Prima, est secundum Hieronimum, quod totum corpus exponit pro capite saluando in quo corpore caput suum inuoluit.

¶ Isto modo pro Christo capite nostro nos et nostra exponere deberemus, ut propter honorem Dei iniurias sustinere tam in communibus quam in rebus.

¶ Secunda, prudencia serpentis est quod obturat aures ne audiat incantaciones, quia vnam aurem ad petram applicataliam cum caudat obturat. Sic moraliter fratre, nos conuenit, incantatores sunt demones et homines mali corrupti allicientes nos sub specie amicicie ad vicia mundi uel carnis malis suggestionibus et exteriis peruersis. Nos autem contra tales aurem rationis Christo petre coniugamus, 1 Cor. 4, anima abturemus cauda, id est, cogitacione mortis que est finis uite nostre.

¶ Tercia, prudencia serpentis est quod deponit ueterem pellem, quando scilicet senescit et grauatur. Transit per angustum petre foramen vbi veterem pellem deponit et sic renouatur. Petre foramina sunt Christi uulnerum in quorum recordacione corruptam conuersacionem deponere debemus, Exod. 33[:22]: *Ponam te in foramine petræ, et protegam* te *dextera mea*. Et Can. 2[:13-14]: *Veni in foraminibus petræ*. Ergo signanter dicit, Estote pungentes aut venenum fundentes.

¶ Non est in mundo tam mala aut noxia creatura quin in aliquo doceat ad viuendum, Eph. 4[:22]: *Deponite vos secundum pristinam conversationem veterem hominem, qui corrumpitur*. Sed nota quod duo requiruntur ad hoc quod serpens in foramine pellem deponat, scilicet, foraminis angustia, stabilitas. Alioquin serpens aut pellem aut foramen secum deferet. Sic nos oportet cum stabili proposito per artam viam penitencie transire. Nam nichil ita contrariatur prudencie sicut instabilis mutabilitas. Vnde dicit Seneca, si prudentiam amplecteris vbi idem eris et prout varietas rei aut temporis exigit ita te accomodes quoniam nec in hoc te mutabis sed pocius aptabis. Ad hoc dicit Augustinus, *De verbis Domini* super Joannem, sermo 44, si prudentes dicuntur qui omnibus modis agunt ut differeant mortem et viuant paucos dies quam stulti sunt qui sic viuunt ut perdant eternum diem.

¶ Predicte condiciones serpentis videntur satis dicuntur hiis qui viuunt secundum prudenciam et cum illa prohibita est per Apostolum, Rom. 12[:16] dicens, *Nolite prudentes esse* *apud vosmetipsos*. Et redditur ibi ratio quia prudencia carnis mors est sed prudencia serpentina ponit hominem ad vitam, Psal. [118:98]: *Prudentem me fecisti mandato tuo, quia in æternum mihi est*. Sed sicut dicitur Luc. 16[:8]: *Filii hujus sæculi prudentiores sunt filiis lucis in generatione sua*. Sicut quedam animalia melius vident in tenebris quam in luce ut canes et bubones, et pisces melius vident in aquam quam in aere sic homines seculi in hiis que mundi sunt melius iudicant.